# Bokeh

### Wikipedia

Henkilökuva, jossa syväterävyysalueen ulkopuolinen osa sisältää usein toivottavana pidettäviä pyöreähköjä muotoja
Kuva kotkasta, jossa tausta on piirtynyt ilman häiritseviä rajoja

Bokeh on valokuvaustermi, jolla tarkoitetaan valokuvan syväterävyysalueen ulkopuolisten alueiden subjektiivisia esteettisiä ominaisuuksia.

Kuvattaessa yksilöitä, kuten henkilöitä, kuvan varsinainen kohde pyritään usein erottamaan taustastaan käyttämällä lyhyttä syväterävyysaluetta. Tällöin merkittävä osa kuva-alasta jää tarkoituksella epätarkaksi, jolloin kuvan syväterävyysalueen ulkopuolisten osien esteettiset ominaisuudet vaikuttavat merkittävällä tavalla valokuvasta syntyvään kokonaisvaikutelmaan.

Yleisesti bokehin katsotaan olevan miellyttävä, jos syväterävyysalueen ulkopuoliset osat kuvasta ovat piirtyneet tasaisiksi, ilman selkeitä reunoja, kun taas kovia kantikkaita muotoja syväterävyysalueen ulkopuolella pidetään ei-toivottuina. Bokehin subjektiivisuudesta johtuen sen laatua on kuitenkin vaikea arvioida täsmällisesti.

Miten syväterävyysalueen ulkopuoliset alueet puolestaan piirtyvät, riippuu käytettävästä objektiivista. Yleisesti valokuvaajien keskuudessa määrätyt objektiivit vain tunnetaan siitä, että niiden tuottama bokeh on miellyttävä.

Himmentimen rakenteen katsotaan vaikuttavan bokehin luonteeseen merkittävästi. Kuvattaessa muutoin kuin himmennin kokonaan auki, himmentimen rakenne vaikuttaa siihen, miten syväterävyysalueen ulkopuoliset alueet piirtyvät.

Miellyttävän bokehin luodakseen objektiivien valmistajat käyttävät erinäisiä teknisiä ratkaisuja. Tavallisimpia näistä on himmentimen lehtien lukumäärän lisääminen ja lehtien pyöristäminen.

Wikimedia Commonsissa on lisää materiaalia aiheesta Bokeh.
Haettu osoitteesta http://fi.wikipedia.org../../../b/o/k/Bokeh.html

Luokka: Valokuvaus

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Español
- Français
- Polski
- Русский